**ΟΡΟΙ ΠΡΟΩΘΗΤΙΚΗΣ ΕΝΕΡΓΕΙΑΣ/ΔΙΑΓΩΝΙΣΜΟΥ «ΗΜΕΡΑ ΚΑΤΑΝΑΛΩΤΗ»**

1. Η εταιρία με την επωνυμία «ΕΛΙΝΟΙΛ ΕΛΛΗΝΙΚΗ ΕΤΑΙΡΙΑ ΠΕΤΡΕΛΑΙΩΝ ΑΕ», που εδρεύει στην Κηφισιά, επί της οδού Πηγών αρ. 33, διοργανώνει, διαγωνισμό για την ανάδειξη τριών(3) νικητών, οι οποίοι θα κερδίσουν ο καθένας μία δωροεπιταγή για αγορά καυσίμων από τα πρατήρια με το σήμα «ΕΛΙΝ» αξίας εκατό (100) ευρώ, (εφεξής «το δώρο»).

2.Ο Διαγωνισμός θα διεξαχθεί κατά το χρονικό διάστημα από την 15η/3/2023 και ώρα 06:00:00 έως και την 18η/3/2023 και ώρα 23:59:59.

3. Δικαίωμα συμμετοχής στην προωθητική ενέργεια, καθ’ όλη τη διάρκεια ισχύος της, έχουν όλοι οι μόνιμοι κάτοικοι Ελλάδας, ηλικίας 18 ετών και άνω.

4. Εξαιρούνται της συμμετοχής οι εργαζόμενοι στην εταιρία ΕΛΙΝΟΙΛ και στα πρατήρια υγρών καυσίμων που φέρουν το σήμα «ΕΛΙΝ» καθώς και οι σύζυγοι και συγγενείς αυτών α’ και β’ βαθμού .

5. Οι συμμετέχοντες δηλώνουν και εγγυώνται ρητά ότι έχουν λάβει γνώση και έχουν αποδεχθεί πλήρως, ρητά και ανεπιφύλακτα τους όρους συμμετοχής στον Διαγωνισμό, οι οποίοι έχουν αναρτηθεί <https://elinup.marketing/diagonismos_worldconsumerrightsday>, και συνακόλουθα παραιτούνται κάθε αξίωσής τους έναντι της ΕΛΙΝΟΙΛ.

6. Για την έγκυρη συμμετοχή στον Διαγωνισμό, ο κάθε συμμετέχων θα πρέπει να κάνει Like στη σελίδα στο Facebook ELINOIL S.A. και στη σελίδα στο Instagram και να γράψει σχόλιο στην αντίστοιχη δημοσίευση στο Facebook ή Instagram με το πιο σημαντικό κριτήριο στην επιλογή πρατηρίου καυσίμων και tag στην αντίστοιχη δημοσίευση κάποιον άλλον.

7. Η κλήρωση για την ανάδειξη των έξι (6) νικητών και αντιστοίχων επιλαχόντων θα πραγματοποιηθεί την Δευτέρα 20/3/2023 στις 11.00 π.μ.

Διευκρινίζεται ότι κάθε συμμετέχων έχει δικαίωμα να πάρει μέρος στο Διαγωνισμό όσες φορές επιθυμεί, κάθε μοναδικό σχόλιο μπορεί να λάβει μέρος στο διαγωνισμό αποκλειστικά μία φορά.

8. Από την κλήρωση θα αναδειχθούν συνολικά έξι (6) νικητές και έξι (6) επιλαχόντες (3 από το Facebook και 3 από το Instagram) εκ των οποίων καθένας θα λαμβάνει ως δώρο μία δωροεπιταγή για αγορά καυσίμων από τα πρατήρια με το σήμα «ΕΛΙΝ» αξίας εκατό (100) ευρώ.

9. Οι εκάστοτε νικητές θα ειδοποιούνται με προσωπικό μήνυμα στα αντίστοιχα μέσα κοινωνικής δικτύωσης. Για να λάβουν τη δωροεπιταγή, θα πρέπει να κατεβάσουν την εφαρμογή «ελίν up επιβράβευση» και να αποστείλουν τα στοιχεία ταυτοποίησης της συμμετοχής τους και τον αριθμό κινητού τηλεφώνου στον οποίο επιθυμούν να λάβουν τους μοναδικούς κωδικούς που θα αντιστοιχούν σε δύο (2) δωροεπιταγές αξίας πενήντα (50) ευρώ εκάστη.

Τα στοιχεία των νικητών θα αναρτηθούν και στα μέσα κοινωνικής δικτύωσης που διατηρεί η ΕΛΙΝΟΙΛ ΑΕ.

10. Σε περίπτωση που τα στοιχεία τα οποία έχουν δηλώσει οι συμμετέχοντες δεν ταυτίζονται με τα πραγματικά, για οιοδήποτε λόγο και αιτία, η ΕΛΙΝΟΙΛ ΑΕ απαλλάσσεται από κάθε σχετική ευθύνη. Στην περίπτωση που δεν καταστεί δυνατή η επικοινωνία με τους τυχερούς νικητές και δεν εντοπιστούν για οποιοδήποτε λόγο και αιτία οι τυχεροί νικητές σύμφωνα με την ως άνω διαδικασία η ΕΛΙΝΟΙΛ απαλλάσσεται από κάθε σχετική ευθύνη και την θέση των νικητών θα καταλάβουν κατ΄αντιστοιχίαν οι επιλαχόντες.

11. Η συμπλήρωση των άνω στοιχείων εκ μέρους του συμμετέχοντα, σύμφωνα με τις ανωτέρω οδηγίες , συνιστά ρητή αποδοχή, συναίνεση και παροχή άδειας του συμμετέχοντος για την χρήση και επεξεργασία των δεδομένων προσωπικού χαρακτήρα από την ΕΛΙΝΟΙΛ ΑΕ , τα οποία γνωστοποιεί ο ίδιος για το σκοπό συμμετοχής του στον Διαγωνισμό, στα πλαίσια πάντοτε της ισχύουσας νομοθεσίας για την προστασία δεδομένων προσωπικού χαρακτήρα, ως εκάστοτε ισχύει. . Επιπλέον, οι συμμετέχοντες δίδουν ρητώς την συγκατάθεσή τους προς τη ΕΛΙΝΟΙΛ όπως επεξεργαστεί ή/ και διαβιβάσει τα ανωτέρω στοιχεία αποκλειστικά και μόνο σε πρόσωπα τα οποία, ως εκτελούντες την επεξεργασία, κατ’ εντολή και για λογαριασμό της ΕΛΙΝΟΙΛ ΑΕ, ενδέχεται να εμπλακούν στην ανάδειξη των νικητών του Διαγωνισμού και στην απόδοση των δωροεπιταγών σε αυτούς. Τα δεδομένα θα τηρηθούν μόνο για τη διάρκεια της περιόδου που απαιτείται για την πραγματοποίηση των σκοπών της συλλογής τους.

12. H ΕΛΙΝΟΙΛ δεν φέρει οιαδήποτε ευθύνη, ιδίως αστική ή ποινική, για τυχόν σχόλια –επ’ αφορμής του Διαγωνισμού- των χρηστών στις σελίδες που διατηρεί στα μέσα κοινωνικής δικτύωσης, και δηλώνει ότι δεν συναινεί σε αυτά ούτε υιοθετεί αλλά ούτε και αποδέχεται αυτά.

13. Η ΕΛΙΝΟΙΛ διατηρεί το δικαίωμα σε οποιοδήποτε στάδιο του Διαγωνισμού να ακυρώσει οιαδήποτε συμμετοχή σε περίπτωση που αυτή δεν πληροί η /και παραβιάζει τους όρους συμμετοχής ..

14. Με την αποστολή των δωροεπιταγών στους νικητές η ΕΛΙΝΟΙΛ απαλλάσσεται οιασδήποτε ευθύνης. Η αναπαραγωγή και αλλοίωση της δωροεπιταγής είναι παράνομη και την καθιστά αυτοδικαίως άκυρη και εκτός συναλλαγής.

15. Οι ως άνω δωροεπιταγές καυσίμων θα είναι μοναδικές θα αναγράφεται δε στο σώμα αυτών ένας μοναδικός αριθμός - κωδικός. Θα χρησιμοποιούνται άπαξ και θα εξαργυρώνονται μόνο με καύσιμα της εταιρίας ΕΛΙΝΟΙΛ στα πρατήρια με το σήμα «ΕΛΙΝ».. Ρητά δηλώνεται ότι οι άνω δωροεπιταγές δεν θα δύνανται να εξαργυρώνονται με χρήματα, ή καθ΄ οποιονδήποτε άλλο τρόπο (ενδεικτικά και όχι περιοριστικά: με λιπαντικά, προϊόντα για το αυτοκίνητο, λοιπά προϊόντα, προϊόντα προσφορών κ.α.).

16. Σε περίπτωση προβλήματος στην εξαργύρωση του μοναδικού κωδικού της δωροεπιταγής καυσίμων οι συμμετέχοντες μπορούν να καλούν στο 2103006633 (υποστήριξη πελατών ΕΛΙΝΟΙΛ).

17. Μετά την εκπνοή της ισχύος του Διαγωνισμού και της διανομής των δώρων κατά τα προαναφερόμενα, κάθε υποχρέωση της ΕΛΙΝΟΙΛ παύει να υφίσταται.

18. Η ΕΛΙΝΟΙΛ, δεν ευθύνεται σε περίπτωση απώλειας ή κλοπής της δωροεπιταγής καυσίμων από τον κάτοχο, ή/και παράδοσης αυτής σε τρίτο μη δικαιούχο και κατά συνέπεια η δωροεπιταγή δεν αντικαθίσταται για οιονδήποτε λόγο. Σε περίπτωση δε απώλειας ή κλοπής των δωροεπιταγών καυσίμων ο εκάστοτε νικητής οφείλει να ενημερώσει την εταιρία ΕΛΙΝΟΙΛ ΑΕ εντός αποκλειστικής προθεσμίας είκοσι τεσσάρων (24) ωρών, μέσω αποστολής σχετικού ηλεκτρονικού μηνύματος (e-mail) στην ηλεκτρονική διεύθυνση : marketing@elin.gr.

19. Η ΕΛΙΝΟΙΛ δεν φέρει καμία ευθύνη ποινική ή αστική για οιαδήποτε βλάβη ή ζημία τυχόν προκληθεί σε οιονδήποτε νικητή άμεσα ή έμμεσα σχετιζόμενη με το απονεμόμενο δώρο .

20. Οποιαδήποτε διαφορά τυχόν ανακύψει σχετικά με την προωθητική ενέργεια και την εφαρμογή των παρόντων όρων θα επιλύεται από τριμελή επιτροπή της αποκλειστικής επιλογής της ΕΛΙΝΟΙΛ. Η κρίση της Επιτροπής στις περιπτώσεις αυτές είναι δεσμευτική για τους συμμετέχοντες. Σε κάθε περίπτωση, αρμόδια Δικαστήρια για κάθε τυχόν διαφορά ανακύψει και σχετίζεται άμεσα ή έμμεσα με την παρούσα προωθητική ενέργεια ορίζονται τα Δικαστήρια των Αθηνών.